**Propunerea privind**

**Reguli privind suspendarea și restabilirea activităților de piață în conformitate cu articolul 36 alineatul (1)**

din

REGULAMENTUL (UE) 2017/2196 AL COMISIEI din 24 noiembrie 2017 de stabilire a unui cod de rețea privind starea de urgență și restaurarea sistemului electroenergetic

**Reguli privind decontarea dezechilibrelor, capacității de echilibrare și a energiei de echilibrare în România în cazul de suspendare a activităților de piață în conformitate cu articolul 39 alineatul (1)**

din

REGULAMENTUL (UE) 2017/2196 AL COMISIEI din 24 noiembrie 2017 de stabilire a unui cod de rețea privind starea de urgență și restaurarea sistemului electroenergetic

Document pentru consultare publică

noiembrie 2018

Cuprins

[CAPITOLUL 1 3](#_Toc530477769)

[Dispoziții generale 3](#_Toc530477770)

[CAPITOLUL 2 4](#_Toc530477771)

[Coordonarea OTS și activitățile relevante ale pieței 4](#_Toc530477772)

[CAPITOLUL 3 6](#_Toc530477773)

[Procedura de suspendare a activităților de piață 6](#_Toc530477774)

[CAPITOLUL 4 7](#_Toc530477775)

[Refacerea activităților de piață 7](#_Toc530477776)

[CAPITOLUL 5 7](#_Toc530477777)

[Procedura de comunicare 7](#_Toc530477778)

[CAPITOLUL 6 8](#_Toc530477779)

[Reguli pentru decontarea energiei de echilibrare 8](#_Toc530477780)

[și a dezechilibrelor PRE în timpul suspendării pieței 8](#_Toc530477781)

[CAPITOLUL 7 10](#_Toc530477782)

[Aranjamente contractuale 10](#_Toc530477783)

[CAPITOLUL 8 11](#_Toc530477784)

[Dispoziții finale 11](#_Toc530477785)

Operatorul de transport și de sistem (OTS) din Romania, CNTEE Transelectrica SA

Având în vedere REGULAMENTUL (UE) 2017/2196 AL COMISIEI din 24 noiembrie 2017 de stabilire a unui cod de rețea privind starea de urgență și restaurarea sistemului electroenergetic (denumit în continuare "Regulamentul 2017/2196"), care a intrat în vigoare la 24 noiembrie 2017;

Întrucât:

1. Scopul Regulamentului 2017/2196 este dezvoltarea unui set comun minim de cerințe și principii pentru procedurile și acțiunile care trebuie efectuate în mod specific când sistemul energetic național se află în situații de urgență, colaps sau restaurare;
2. Prezentul document reprezintă propunerea CNTEE Transelectrica SA.de stabilire a regulilor privind suspendarea și restabilirea activităților de piață în conformitate cu articolul 36 alineatul (1) din Regulamentul 2017/2196 și a regulilor privind decontarea dezechilibrelor, capacității de echilibrare și a energiei de echilibrare în România în cazul de suspendare a activităților de piață în conformitate cu cu articolul 39 alineatul (1) din Regulamentul 2017/2196 (denumit în continuare "Reguli");
3. CNTEE Transelectrica SA este responsabilă pentru funcționarea și siguranța sistemului de transport al energiei electrice din România;

PREZINTĂ URMĂTOAREA PROPUNERE

# CAPITOLUL 1

# Dispoziții generale

Articolul 1

Obiectul și domeniul de aplicare

1. Prezentul document este propunerea privind:
2. principiile pe care OTS trebuie să le respecte în cazul în care trebuie să suspende temporar una sau mai multe activități de piață în conformitate cu articolul 35 din Regulamentul 2017/2196,
3. procedura pe care OTS o va aplica pentru restabilirea activităților de piață suspendate în conformitate cu articolul 37 din Regulamentul 2017/2196și
4. procedura de comunicare pe care OTS o va aplica în timpul suspendării și restaurării a activităților de piață în conformitate cu articolul 38; din Regulamentul 2017/2196 și
5. regulile de decontare a dezechilibrului, a capacității de echilibrare și a energiei de echilibrare aplicabile perioadelor de decontare a dezechilibrelor pe parcursul cărora activitățile de piață au fost suspendate în conformitate cu articolul 39 din Regulamentul 2017/2196.
6. Prezenta propunere este supusă aprobării în conformitate cu articolul 4 alineatul (3) din Regulamentul 2017/2196.
7. În conformitate cu articolul 4 alineatul (7) din Regulamentul 2017/2196, CNTEE Transelectrica SA. poate solicita modificări la acestea Reguli. CNTEE Transelectrica SA va consulta orice amendament la aceste reguli în conformitate cu procedura descrisă în Articolele 5 și 7 din Regulamentul 2017/2196.

Articolul 2

Definiții, abrevieri și interpretări

1. În sensul prezentei Reguli termenii utilizați au înțelesul definițiilor incluse la articolul 3 din Regulamentul 2017/2196, articolul 3 din Regulamentul 2017/1485,articolul 2 din Regulamentul 2017/2195 și articolul 2 din Regulamentul 2015/1222.
2. Abrevierile utilizate în prezentele Reguli sunt:
3. OTS – Operator de transport și sistem;
4. OPE –Operator Piata de Echilibrare;
5. PRE – Parte Responsabilă cu Echilibrarea;
6. OM – Operator de Măsurare;
7. SEN – Sistem Electroenergetic Național;
8. UD – Unitate Dispecerizabilă;
9. NF – Notificare Fizică.
10. În aceste reguli, cu excepția cazului în care contextul prevede altfel:
11. singularul indică pluralul și invers;
12. cuprinsul, titlurile și exemplele sunt inserate doar pentru comoditate și nu afectează interpretarea prezentei Reguli;
13. orice referire la legislație, reglementări, directive, ordine, instrumente, cod sau orice altă adoptare trebuie să includă orice modificare, extindere sau reintroducere a acestuia în vigoare.

Articolul 3

Principii generale

1. În conformitate cu alin. 9 din Regulamentul 2017/2196, OTS trebuie să asigure continuitatea tranzacțiilor cu energie în cursul stărilor de urgență, de colaps sau de restaurare și să suspende activitățile de piață și procesele aferente acestora doar în ultimă instanță. OTS stabilește condiții clare, obiective și armonizate privind circumstanțele în care tranzacțiile cu energie ar putea fi suspendate și restaurate ulterior.
2. Având în vedere caracterul excepțional al situațiilor în care activitățile pieței ar putea fi suspendate, definirea unor principii generale simple și transparente permit utilizarea procedurile, instrumentelor și a aranjamentelor contractuale existente.
3. În cazul în care trebuie implementate noi procese și proceduri, acestea trebuie să fie ușor de pus în aplicare și eficiente.

# CAPITOLUL 2

# Coordonarea OTS și activitățile relevante ale pieței

Articolul 4

Coordonarea de către OTS

1. În situații de urgență, pentru a face față unor astfel de cazuri într-un mod eficient, OTS înființează echipe de criză care sunt însărcinate cu:
2. gestionarea generală a planului de urgență;
3. urmărirea și diagnosticarea stării rețelei;
4. stabilirea priorităților pentru restabilirea conexiunii clienților;
5. decizia privind suspendarea și restabilirea activităților de piață;
6. comunicarea către părțile interesate externe/interne în conformitate cu procedurile de comunicare menționate în capitolul 5 din prezentele norme;
7. înregistrarea deciziilor și acțiunilor întreprinse.
8. În conformitate cu articolul 35 alineatul (5) din Regulamentul 2017/2196, atunci când se suspendă și se restabilesc activitățile de piață, OTS se va coordona cu următoarele părți:
9. Operatorii de Transport și de Sistem din regiunile de calcul al capacității din care CNTEE Transelectrica SA face parte, în conformitate cu articolul 15 din Regulamentul 2015/1222;
10. Operatorii de Transport și de Sistem cu care CNTEE Transelectrica SA are angajamente pentru coordonarea echilibrării;
11. Operatorii de Piață, alte entități desemnate sau delegate să execute funcții de piață în conformitate cu Regulamentul 2015/1222 din cadrul zonei sale de control;
12. Calculatorii de capacitate desemnați ai regiunilor de calcul al capacității în care CNTEE Transelectrica SA este membru.
13. În conformitate cu articolul 36 alineatul (4) din Regulamentul 2017/2196, OTS convertește situațiile menționate la articolul 35 alineatul (1) din Regulamentul 2017/2196, în parametrii definiți obiectiv.Parametrii propuși de CNTEE TRanselectrica SA sunt disponibili în anexa la prezentul regulament.
14. În conformitate cu articolul 36 alineatul (6) din Regulamentul 2017/2196, OTS va evalua în timp real acești parametri și va ține seama de întârzierea prevăzută la articolul 36 alineatul (5) din Regulamentul 2017/2196, înainte de a începe procedura de suspendare a activităților de piață. Decizia finală privind suspendarea activităților de piață se emite de către OTS.

Articolul 5

Activități de piață

1. Articolul 35 alineatul (2) din Regulamentul 2017/2196 enumeră activitățile de piață care pot fi suspendate de către OTS. Pentru a evita orice îndoială, nu există obligația de a suspenda toate aceste activități de piață simultan, OTS are dreptul să decidă care dintre activitățile de piață trebuie suspendate în funcție de situația specifică și pentru cât timp. OTS va decide ce activități de piață vor fi suspendate, în coordonare cu părțile relevante.
2. Următoarele activități de piață pot fi suspendate în temeiul alineatului (1):
3. furnizarea capacității interzonale pentru alocarea capacității la granițele zonei de ofertare corespunzătoare pentru fiecare unitate de timp a pieței atunci când se preconizează că sistemul de transport nu va fi readus la starea normală sau de alertă;
4. depunerea de către un furnizor de servicii de echilibrare a ofertelor de capacitate de echilibrare și de energie de echilibrare;
5. furnizarea de către o parte responsabilă cu echilibrarea a unei poziții echilibrate la sfârșitul intervalului de timp pentru ziua următoare, dacă termenii și condițiile privind echilibrarea impun acest lucru;
6. furnizarea de modificări ale poziției părților responsabile cu echilibrarea;
7. furnizarea programelor menționate la articolul 111 alineatele (1) și (2) din Regulamentul (UE) 2017/1485;
8. alte activități relevante de piață a căror suspendare este considerată necesară pentru a conserva și/sau a restaura sistemul:
9. alocarea drepturilor de transmitere pe termen lung, în conformitate cu capitolul 3 din Regulamentul 2016/1719;
10. Piața pe ziua următoare;
11. Piața intrazilnică;
12. Piața de echilibrare;
13. Publicarea informațiilor relevante privind funcționarea pieței de energie.

# CAPITOLUL 3

# Procedura de suspendare a activităților de piață

Articolul 6

Principii generale

1. În conformitate cu articolul 35 alineatul (1) din Regulamentul 2017/2196, OTS poate suspenda temporar una sau mai multe activități de piață atunci când:
2. sistemul de transport se află în stare de colaps, în conformitate cu articolul 18 alineatul (4) din Regulamentul 2017/1485; sau
3. OTS a epuizat toate opțiunile oferite de piață și continuarea activităților de piață în situația de urgență ar deteriora una sau mai multe din condițiile menționate la articolul 18 alineatul (3) din Regulamentul 2017/1485; sau
4. continuarea activităților de piață ar reduce în mod semnificativ eficacitatea pieței în procesul de restaurare la starea normală sau alertă; sau
5. instrumentele și mijloacele de comunicare necesare pentru ca OTS să faciliteze activitățile pieței nu sunt disponibile.
6. OTS va încerca să mențină activitățile de pe piață cât mai mult timp posibil.
7. În cazul în care OTS decide asupra unei suspendări a uneia sau mai multor activități de piață, părțile interesate vor fi imediat notificate de către OTS prin utilizarea mijloacelor de comunicare normale/de rezervă încă funcționale.
8. OTS va remedia situația prin aplicarea Planului de restaurare a funcționării SEN. Furnizorii de servicii tehnologice de sistem au obligația conformării cu dispozițiile OTS.

Articolul 7

Calculul și alocarea capacităților

1. Calculul și alocarea capacităților de interconexiune pe termen lung (anual și lunar) nu trebuie să fie afectate de decizia de suspendare a activităților de piață. Aceste activități de piață pot fi cel mult amânate pentru o dată ulterioară perioadei de restaurare a SEN.
2. Calculul și alocarea capacităților pe termen scurt (zilnic și intrazilnic). OTS se va stradui ofere pe piața de alocare pe termen scurt capacitatea de interconexiune disponibilă calculată conform principiilor şi proceselor normale. Dacă acest lucru nu este posibil, OTS va activa procedurile de rezervă. Capacitățile transfrontaliere pe termen scurt oferite prin aplicarea procedurilor de rezervă pot fi zero pe fiecare graniță, direcție și fiecare unitate de timp.

# CAPITOLUL 4

# Refacerea activităților de piață

Articolul 8

Principii generale

1. Chiar dacă este de interes comun să se restabilească activitățile de piață cât mai curând posibil, OTS trebuie să asigure stabilitatea rețelei înainte de restabilirea activităților de piață și de încheiere a perioadei de restaurare.
2. În conformitate cu articolul 38 din Regulamentul 2017/2196 și capitolul 5 al prezentului regulament, OTS furnizează actualizări privind procesul de refacere a sistemului de transport. Atunci când OTS consideră ca activitățile de piață pot fi restabilite, OTS va comunica acest lucru în timp util parților interesate pentru a permite acestora suficient timp pentru pregătirea operațiunilor de piață.
3. Activitățile de piață suspendate vor fi restabilitate simultan.
4. În conformitate cu articolul 37 alineatul (6) din Regulamentul 2017/2196, OTS întocmește un raport nu mai târziu mai mult de 30 de zile după ce activitățile de pe piață au fost restabilite, conținând explicații privind raționamentul, punerea în aplicare și impactul suspendării pieței și referințe privind conformitatea cu prezentele reguli, îl prezintă Autorității Naționale de Reglementare și îl pune la dispoziția entităților menționate la articolul 38 alineatul (2) din Regulamentul 2017/2196.

# CAPITOLUL 5

# Procedura de comunicare

Articolul 9

Principii generale

1. În conformitate cu articolul 38 din Regulamentul 2017/2196, prezentele reguli conțin procedura de comunicare care detaliază sarcinile și acțiunile asumate de fiecare parte în timpul suspendarea și refacerea activităților de piață.
2. Toate notificările și toate informațiile relevante privind suspendarea și restaurarea activitățililor de piață vor fi trimise de OTS cât mai curând posibil și simultan la următoarele entități:
* Operatorii de distribuție;
* Operatorii de sisteme de distribuție închise;
* Furnizorii de servicii de restaurare;
* Părțile responsabile cu echilibrarea;
* Operatorii de Piață sau alte entități desemnate sau delegate să execute funcții de piață în conformitate cu Regulamentul 2015/1222 din cadrul zonei sale de control;
* Autoritatea Națională de Reglementare;
* Ministerul de resort;
* Furnizorii de servicii de echilibrare;
* Utilizatorii de rețea semnificativi;
* Centrul de Securitate regional;
* Operatorii de Transport și de Sistem din regiunile de calcul al capacității din care CNTEE Transelectrica SA face parte, în conformitate cu articolul 15 din Regulamentul 2015/1222;
* Operatorii de Transport și de Sistem cu care CNTEE Transelectrica SA are angajamente pentru coordonarea echilibrării;
* Calculatorul de calcul coordonat de capacitate desemnat al regiunilor de calcul al capacității în care CNTEE Transelectrica SA este membru;
* Alte entități relevante.
1. În cazul în care OTS suspendă anumite activități de piață, OTS va trimite notificarea "Piață suspendată ", care va include următoarele informații:
2. data și ora în care activitățile de piață au fost suspendate în conformitate cu articolul 35 din Regulamentul 2017/2196;
3. activitățile de piață care au fost suspendate;
4. Informații actualizate asupra procesului de restaurare a sistemului de transport;
5. cea mai bună estimare pentru ora și data restaurării sistemului de transport;
6. Alte informații, dacă este necesar.
7. Toate notificările vor fi publicate pe site-ul OTS. Când notificările sau actualizările pe site-ul OTS nu este posibil, OTS va informa prin e-mail sau prin orice alt mijloc disponibil cel puțin acele părți care participă direct la activitățile de piață suspendate.
8. OTS va investiga cele mai adecvate canale de comunicare pentru a informa părțile interesate simultan, cum ar fi site-ul web, e-mail, SMS sau similar. Este necesară înregistrarea prealabilă a canalelor de comunicare dedicate pentru primirea acestor informații de către entitățile interesate.
9. OTS va transmite informațiile în timp util și nu își va asuma responsabilitatea pentru buna funcționare a canalelor de comunicare furnizate de părțile externe atunci când sistemul este în stare de colaps.
10. Notificarea "Piață restaurată" va fi trimisă de către OTS acelorași entități ca cele menționate la Articolul 9 alin.(2) și va utiliza aceleași canale de comunicare ca și pentru notificarea de suspendare.
11. Notificarea " Piață restaurată " va include următoarele informații:
12. data și ora la care activitățile de piață vor fi reluate;
13. notificarea că instrumentele de piață și sistemele de comunicare sunt operaționale;
14. alte informații dacă este necesar;

# CAPITOLUL 6

# Reguli pentru decontarea energiei de echilibrare

# și a dezechilibrelor PRE în timpul suspendării pieței

Articolul 10

Generalități

1. În conformitate cu articolul 39 alineatul (3) din Regulamentul 2017/2196, prezentele regulament Reguli trebuie:
2. să asigure neutralitatea financiară a OTS și a terțelor părți relevante la care se face referire în articolul 39 alineatul (1) din Regulamentul 2017/2196;
3. să evite distorsionarea stimulentelor sau stimulentele contraproductive pentru părțile responsabile cu echilibrarea, furnizorii de servicii de echilibrare și OTS;
4. stimuleze părțile responsabile cu echilibrarea să se străduiască să fie echilibrate sau să contribuie la restabilirea echilibrului sistemul;
5. să evite sancțiunile financiare părților responsabile cu echilibrarea și furnizorilor de servicii de echilibrare ca urmare a executării acțiunilor solicitate de OTS;
6. să descurajeze suspendarea activităților de piață de către OTS cu excepția cazului în care acest lucru este strict necesar, și să stimulează OTS să restabilească activitățile de piață cât mai curând posibil;
7. să stimuleze furnizorii de servicii de echilibrare să ofere OTS servicii care contribuie la restaurarea stării normale a sistemului.
8. Regulile pentru decontarea dezechilibrelor în timpul suspendării activității de piață, așa cum sunt descrise în articolul 11 din prezentul document se aplică numai în decursul perioadei de suspendare a pieței de către OTS în condițiile prevazute la articolul 6, alin. (1) litera a) și litera c) si litera d). din prezentul document. Decontarea dezechilibrelor, așa cum este descrisă în prezentele Reguli nu se aplică pentru situațiile de suspendare a pieței de către OTS în condițiile prevazute la articolul 6, alin.(1), litera b) din prezentul document.

Articolul 11

Principii

1. Pentru perioada de suspendare a funcţionării pieţei angro de energie electrică se suspendă efectele obligaţiilor părţilor de livrare a energiei electrice, respectiv de plată a acesteia, cuprinse în contractele/convenţiile de vânzare-cumpărare a energiei electrice încheiate pe piaţa angro, cu excepţia celor pe piaţa de echilibrare şi a celor de asumare a responsabilităţii echilibrării.
2. Pe perioada de suspendare a funcţionării pieţei angro se suspendă regulile de selectare a energiei de echilibrare pe PE de către OPE, prevăzute în toate reglementările în vigoare referitoare la funcţionarea PE.
3. În vederea stabilirii obligaţiilor de plată şi a drepturilor de încasare pentru tranzacţiile realizate pe PE pentru perioada de suspendare a pieţei angro:
	1. se consideră valoarea zero pentru producţia planificată a fiecărei UD, în toate NF ale PRE-urilor;
	2. se consideră egale cu zero costurile de pornire din ofertele fixe ale UD disponibile, iar pornirea UD aflate în rezervă nu conduce la obligaţii de plată ale OTS către participantul la PE care le operează;
	3. Toate dispoziţiile de dispecer date sunt înregistrate pe orice tip de suport;
	4. Energia electrică livrată de fiecare UD este considerată energie de echilibrare dispusă de OPE şi efectiv livrată la creştere şi conduce la o obligaţie de plată a OTS către participantul la PE respectiv, pentru cantitatea măsurată de către OM, la prețul de restaurare;
	5. Pretul de restaurare se calculează ca media aritmetică ale prețurilor de închidere ale Pieței pe Ziua Următoare pe o perioadă de 30 zile anterioare zilei în care a fost dispusă suspendarea pieței.Acest preț calculat rămâne fix pe toată durata perioadei de suspendare.
	6. Dispoziţiile de dispecer de reducere a puterii nu conduc la obligaţii de plată ale participantului la PE respectiv către OTS;
	7. Se suspendă obligaţiile de plată a penalizărilor pentru dezechilibrele de la notificare realizate de participanţii la PE.
4. În vederea stabilirii obligaţiilor de plată şi a drepturilor de încasare pentru dezechilibrele PRE-urilor pentru perioada de suspendare a pieţei angro:
	1. se consideră egale cu zero:
		1. toate valorile notificate ale schimburilor bloc cu alte zone de tranzacţionare decât cea naţională, atât pe sensul de export, cât şi pe sensul de import;
		2. toate valorile notificate ale schimburile bloc între PRE-urile din zona naţională de tranzacţionare;
	2. În calculul poziţiei nete contractuale a unui PRE cu UD se iau în considerare cantităţile de energie de echilibrare livrate pe PE, în conformitate cu prevederile alin.(3) litera (d) a prezentului articol;
	3. Dezechilibrele cantitative pozitive înregistrate de PRE-uri se decontează ca obligaţii de plată ale OTS către PRE-ul respectiv, la prețul de restaurare;
	4. Dezechilibrele cantitative negative înregistrate de PRE-uri se decontează ca obligaţii de plată ale PRE-ului respectiv către OTS, la prețul de restaurare.
5. În vederea asigurării neutralității financiare a OTS în conformitate cu articolul 39 alineatul (3) litera (a) din Regulamentul nr 2017/2196, costurile cu energia importată ca rezultat al unei strategii de re-energizare de sus în jos, astfel cum se menționează la articolul 27 din Regulamentul 2017/2196) se recunosc de Autoritatea de Reglementare în metodologia de stabilire a tarifelor de transport.
6. Facturarea și decontarea se efectuează în conformitate cu termenele (în măsura în care acest lucru este posibil) și regulile de facturare și decontare stabilite în reglementările în vigoare.

# CAPITOLUL 7

# Aranjamente contractuale

Articolul 12

Dispoziții generale

1. În conformitate cu articolul 18 alineatul (2) din Regulamentul 2017/2195, termenii și condițiile pentru furnizorii de servicii de echilibrare și termenii și condițiile pentru părțile responsabile cu echilibrarea trebuie să includă și regulile de suspendare și de restaurare a pieței în conformitate cu articolul 36 din Regulamentul 2017/2196 și norme de reglementare în cazul pieței suspendarea în conformitate cu articolul 39 din Regulamentul 2017/2196, după ce a fost aprobată în conformitate cu Articolul 4 din Regulamentul 2017/2196.
2. Odată ce aceste norme sunt aprobate de autoritatea de reglementare în conformitate cu articolul 4 alineatul (3) din Directiva 2001/83 / CE Regulamentul 2017/2196, Termenii și condițiile menționate în § 1 vor fi modificate de către OTS și prezentată spre aprobare autorității de reglementare în urma procedurii oficiale.
3. În cazul în care aceste reguli au un impact asupra altor înțelegeri contractuale între OTS și orice altă parte, aranjamentele contractuale vor fi modificate de OTS și vor fi prezentate spre aprobare autorității de reglementare spre aprobare.

# CAPITOLUL 8

# Dispoziții finale

Articolul 13

Punerea în aplicare

1. Punerea în aplicare a prezentelor Reguli este condiționată de:
2. aprobarea de către autoritatea de reglementare a normelor privind suspendarea și restabilirea activitățile de piață și normele privind decontarea dezechilibrelor în cazul suspendării activități de piață;
3. armonizarea cu OTS vecini cu privire la strategia de punere sub tensiune de sus în jos (inclusiv principiile compensării financiare a acestora) care vor fi tratate în acordurile contractuale bilaterale odată ce aceste reguli au fost aprobate de către autoritatea de reglementare;
4. analiza detaliată a impactului acestor Reguli asupra sistemelor informatice ale OTS;
5. investigarea făcută de către OTS referitoare la canalele de comunicare cele mai adecvate pentru informarea simultană a părților interesate în timpul suspendării și restaurării activităților de piață;
6. modificarea înțelegerilor contractuale descrise în capitolul 8 ale prezentului regulament și a proceselor operaționale aferente și obținerea aprobării Autorității Naționale de Reglementare, acolo unde este cazul.
7. Un plan de implementare detaliat poate fi stabilit numai în cooperare cu toate părțile participante atunci când aceste reguli au fost aprobate de autoritatea de reglementare. OTSvapublica planul de implementare a acestor reguli în termen de 6 luni după aprobarea de către autoritatea de reglementare.

Articolul 14

Limba

1. Limba de referință pentru aceste reguli este limba română.
2. Documentul, în limba română și limba engleză va fi publicat pe site-ul OTS, după aprobarea de către autoritatea de reglementare în conformitate cu articolul 36 alineatul (1) din Regulamentul 2017/2196.
3. În caz de neconcordanță între versiunea în limba română și versiunea în limba engleză, versiunea în limbaromână prevalează.

|  |  |
| --- | --- |
| **Situațiile în care OTS poate****suspenda temporar una sau mai****multe activități de piață** | **Activitățile de piață care vor fi suspendate** |
| Sistemul de transport este în stare de colaps | Toate activitățile de piață vor fi suspendate imediat ce 50% din consum este nealimentat |
| OTS a epuizat toate opțiunile oferite de piață și continuarea activitățilorde piață în starea de urgență ar deteriora una sau mai multedintre condițiile prevăzute la articolul 18 alineatul (3) din Regulamentul (UE) 2017/1485 | În cazul în care OTS identifică că o anumită activitate de piață poate deteriora starea de urgență, OTS va decide stoparea acelei activități.  |
| Continuarea activităților de piață ar scădea în mod semnificativ eficacitatea procesului de restaurare a stării normale sau de alertă | Pe perioada de restaurare a sistemului după starea de colaps, toate activitățile de piață vor fi suspendate. |
| Instrumentele și mijloacele decomunicare de care au nevoie OTS pentru a facilita activitățile de piață nu sunt disponibile | Activitățile de piață afectate vor fi suspendate dacă mijloacele de comunicare ale OTS pentru facilitarea activităților de piață nu sunt disponibile pentru cel puțin 30 minute. |